श्रावण मास भगवान शिवजी का प्रिय मास है। श्रावण अथवा सावन हिन्दू पंचांग के अनुसार वर्ष का पांचवां महीना होता है जोकि ईस्वी कलेंडर के जुलाई या अगस्त महीने में पड़ता है। इस माह में अनेक महत्त्व पूर्ण त्योहार मनाए जाते हैं, जिसमें ’हरियाली तीज’, ’रक्षा बन्धन’, ’नाग पंचमी’ आदि. प्रमुख हैं। . शिवजी की आरधना का इस महीने में विशेष महत्व है. जो सोमवार इस महीने में आते है उन्हें सावन के सोमवार कहा जाता है जिनमें स्त्रियां तथा विशेषतौर से कुंवारी युवतियां भगवान शिव के निमित्त व्रत एवं पूजा रखतीं हैं।